100 PARMENDIS, TELESII, 



et subito mentem subire et ferire possunt, maxime 

 mover! consuerit ; fit ut cum ad ea, quae secun- 

 dum experientiam maxime universalia sunt, se ex- 

 tenderit, et nihilominus acquiescere nolit, turn 

 demum tanquam adhuc notiora appetens, ad ea, 

 quae ipsum plurimum affecerint, aut illaqueaverint, 

 se vertit, et ea ut magis causativa, et demonstrativa 

 quam ipsa ilia universalia sibi fingit. 



Itaque quod prima rerum essentia, vis et Cupido, 

 sine causa sit, jam dictum est. De modo vero ejus 

 rei (quae causam non recipit) videndum. Modus 

 autem et ipse quoque per-obscurus est, idque a para 

 bola ipsa monemur, ubi eleganter fingitur Cupido 

 ovum Nocte incubante exclusum. Certe sanctus 

 philosophus ita pronuntiat : &quot; Cuncta fecit Deus pul- 

 chra tempestatibus suis, et mundum tradidit disputa- 

 tionibus eorum ; ita tamen ut non inveniat homo 

 opus, quod operatus est Deus a principio usque 

 ad finem.&quot; Lex enim summa essentiae atque na 

 turae, quas vicissitudines rerum secat et percurrit (id 

 quod ex verborum complexu describi videtur ; &quot; opus 

 quod operatus est Deus a principio usque ad finem&quot;), 

 vis scilicet primis particulis a Deo indita, ex cujus 

 multiplicatione omnis rerum varietas emergat et 

 confletur, cogitationem mortalium perstringere po- 

 test, subire vix potest. Aptissime autem refertur 

 illud de ovo Noctis ad demonstrationes, per quas 

 Cupido iste in lucem editur. Quae enim per affir- 

 mativas concluduntur, videntur partus lucis ; quae 

 vero per negativas et exclusiones, ea tanquam a 

 tenebris et nocte exprimuntur et educuntur. Est 

 autem iste Cupido vere ovum exclusum a Nocte ; no- 



